**Κίνδυνοι Διαδικτύου**

Επιβλαβείς Συμπεριφορές

**Περιγραφή:**

Το γεγονός ότι το Internet δεν είναι υπό τη δικαιοδοσία οποιουδήποτε καθιστά αδύνατο τον έλεγχο του περιεχομένου του. Ιστοσελίδες για βουλιμία, ανορεξία, αυτοκτονία, σατανισμό και τυχερά παιχνίδια υπάρχουν πολλές και παρακινούν σε επιβλαβείς συμπεριφορές. Για παράδειγμα, σύμφωνα με το Eating Disorders Review (2003), άρχισαν να εμφανίζονται ιστοσελίδες υπέρ των διατροφικών διαταραχών και, παρά τις προσπάθειες που κατέβαλαν ομάδες εναντίον της ανορεξίας και της βουλιμίας, αυτές οι ιστοσελίδες παραμένουν προσβάσιμες.  
  
**Αντιμετώπιση:**

Χρησιμοποιούμε τη δυνατότητα του φυλλομετρητή μας που ονομάζεται “Αγαπημένα” (My Favourites) για να τοποθετήσουμε τις ιστοσελίδες που είναι ασφαλείς και επισκεπτόμαστε συχνά

Αυτά που διαβάζουμε ή βλέπουμε στο Internet δεν είναι πάντοτε ορθά. Αν συναντήσουμε ιστοσελίδες με περιεχόμενο που μας σοκάρει, τότε το αναφέρουμε σε κάποιον ενήλικα

Καταγγέλλουμε ιστοσελίδες με ακατάλληλο περιεχόμενο στη Γραμμή Βοήθειας 1480

Εκφοβισμός (Cyberbullying)

Περιγραφή:

Εκφοβισμός είναι δυνατό να συμβεί μέσω του Διαδικτύου και περιλαμβάνει εσκεμμένη, επαναλαμβανόμενη και εχθρική συμπεριφορά απέναντι σε άτομο ή ομάδα ατόμων με σκοπό την πρόκληση συναισθηματικής και ψυχολογικής βλάβης.

Ο Διαδικτυακός Εκφοβισμός συνήθως έχει τη μορφή ενός εκφοβιστικού, ρατσιστικού, προσβλητικού ή πρόστυχου ηλεκτρονικού μηνύματος, φωτογραφίας ή βίντεο. Κάποιες φορές o εκφοβισμός μπορεί να οδηγήσει στο να περιθωριοποιηθούν και να αποκλειστούν άτομο ή άτομα από άλλους.

Ο Διαδικτυακός Εκφοβισμός διαφέρει από τα άλλα είδη εκφοβισμού αφού επεμβαίνει στον προσωπικό χώρο του παραλήπτη. Ο εκφοβισμός αυτός είναι δύσκολο να περιοριστεί, αφού δεν υπάρχει περιορισμός ούτε των μηνυμάτων που διανέμονται ηλεκτρονικά, ούτε του αριθμού των παραληπτών που μπορούν να γίνουν δέκτες αυτών των μηνυμάτων. H σύγχρονη έρευνα έχει δείξει ότι το σχολείο, όταν υπάρχει πληροφόρηση και ενημέρωση του προσωπικού, μπορεί να αντιμετωπίσει το πρόβλημα (Bhat, 2008).

**Εργασίες**

1. Μορφοποίηση κεφαλίδας (στον τίτλο μπορείτε να βάλετε «Οι κίνδυνοι στο Διαδίκτυο»)
2. Χρήση πινέλου μορφοποίησης για να υπάρχει κοινή μορφοποίηση όπου χρειάζεται (π.χ ίδια μορφοποίηση στο «επιβλαβείς Συμπεριφορές» και στο «Εκφοβισμός»)
3. Κουκίδες στο Αντιμετώπιση
4. Στήλες
5. Εμφάνιση αριθμού σελίδας στο υποσέλιδο
6. Εύρεση της λέξης internet και αντικατάσταση με τη λέξη Διαδίκτυο